Diari Oficial de la Generalitat Valenciana


Sumari del DOGV 7899, del 19-10-2016 (2016/7588)

Notificació de la sentència dictada en el procediment de mesures de fills extramatrimonials número 1618/2015.
-------------------------------------------------------------------------------------------------------------

### Dades del document

Número de DOGV
:   7899

Data del DOGV
:   19-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7588


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures de fills extramatrimonials número 1618/2015. [2016/7588]  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana.  
  
«Sentència número 411/2016  
Castelló de la Plana, 5 de juliol de 2016  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha conegut aquestes actuacions sobre mesures de fills extramatrimonials número 1618/2015, promogudes per Erica Toral Rodríguez, representada pel procurador el senyor Tena Riera i defensada pel lletrat el senyor Casas Carrasco, contra Cristinel Oprea, en rebel·lia, i en les quals ha sigut part el ministeri fiscal.  
Dispositiva  
Estime la demanda formulada pel procurador el senyor Tena Riera, en nom i representació d'Erica Toral Rodríguez, contra Cristinel Oprea, i decrete l'adopció de les mesures següents:  
  
1. Atribuïsc a la mare la custòdia i l'exercici exclusiu de la pàtria potestat sobre la filla menor comuna, N.  
2. No establisc cap règim de visites entre el pare i la filla menor.  
  
3. El pare ha de pagar, en concepte de pensió d'aliments per a la seua filla, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus de consum.  
4. Les despeses extraordinàries necessàries que genere la filla les sufragaran ambdós progenitors al 50%.  
Tot això, sense fer imposició expressa de les costes a cap dels litigants.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies, que no suspendrà l'eficàcia de les mesures disposades.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme. El jutge.  
Publicació: La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe.»  
  
El lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de 5 de juliol de 2016, de notificació de sentència.  
  
Castelló de la Plana, 5 de juliol de 2016.- El lletrat de l'Administració de Justícia: Pedro Moya Donate.